LidanRubinov/Halacha-QA huggingface dataset:
שאלה: צניעות: הרב. לצערי היו לי לאחרונה 2 נפילות באינטרנט, במקום לא צנוע. כיצד ניתן לתקן? לכבוד הרב.
תשובה: התיקון הוא התשובה. יש שלשה מרכיבים לתשובה לפי הרמב"ם הכרה בחטא   כבר קיימת - מעצם הבקשה שלך לתקן. חרטה   אתה צריך לראות שיש בך חרטה עמוקה ומלאה על מה שעשית. קבלה לעתיד   זוהי נקודת החולשה של התשובה והתיקון. אם אתה נופל, כל הנפילות הקודמות חוזרות להתעורר. כדי לשמור על התיקון תעשה כללי אבטחה: קמים מהמחשב כאשר היצר מתחזק. המחשב יהיה ממוקם במקום שאנשים עוברים ואתה לא לבד שם. שבת
שאלה: איך מתפללים?: איך מתפללים? בלב או בעל פה? איך אומרים קריאת שמע? בלב או בעל פה? כמה תפילות חובה על יהודי? רק קריאת שמע פעמיים ביום? אני מדבר על חובה שאם לא אז זה נחשב חטא.
תשובה: מתפללים שלש תפילות ביום: שחרית מנחה וערבית. העקר של כל תפילה זו תפילת עמידה, יש תפילות ופרקים נוספים שמצטרפים לפני ואחרי עמידה. בבקר ובערב מצרפים את מצוות קריאת שמע לפני תפילת עמידה. לפני ואחרי שלש פרשיות של שמע - אומרים את ברכות קריאת שמע. אם אתה בתחילת הדרך, הכי נכון להגיע לבית כנסת ולבקש מאחד המתפללים שידריך אותך. הנושא רחב ומורכב מלמצות אותו כאן. שמע ופרשיותיה קוראים בקול מתוך הסידור - חייבים להשמיע לעצמך. עמידה אומרים בלחש אבל לא  בלב  אלא בתנועת שפתיים חרישית. את עמידה אפשר לומר בעיניים עצומות.
שאלה: דעת מרן: הרב!! מורינו ורבינו הרב עובדיה יוסף זצו"קל התווה דרך שעל פיה יש ללכת בארץ ישראל כהוראת מרן השולחן ערוך. האם גם אשכנזים יכולים ללכת בדרך השולחן ערוך? האם יש בזה לא תיטוש תורת אימך? אבקש שהרב( אם יוכל ) ירחיב בנושא זה. שבת ובשורות טובות!
תשובה: הדבר נתון במחלוקת גדולה ביחס לשאלה האם קהילה המגיעה למקום מסויים מחוייבת למנהגי המקום או רשאית להמשיך במנהגיה. נהגו בני אשכנז לפסוק כרמ"א גם בא"י. אולם הספרדים ודאי הולכים ע"פ מרן השו"ע, וכפי שהדריך גדול הפוסקים בדורות האחרונים הגר"ע יוסף זצ"ל.
שאלה: השם שירן או עלמה?: אני קרויה על שם אחות של סבא הצדיק שלי היא נפטרה מסרטן קראו לה גולדה אבל עברתו לי את השם. אני בחששות שאני עלולה לסיים את חיי כמוה. אני שוקלת להוסיף שם שני. בנוסף, אני כל הזמן חולה. מערכת החיסון שלי חלשה מאוד. ואין לי זוגיות טובה, לא מוצאת זיווג הגון.
תשובה: תמוה בעיני לשלוח לרב שאלה הלכתית בעצם יום השבת.
שאלה: סידור עבודת השם:, יש לי 4 שאלות 1. אני רואה אנשים רבים מתפללים בסידור "עבודת השם" עדות המזרח וכשאני לוקח את הסידור הזה יש לי המון ספקות לגבי נוסחאותיו והאם הוא תקין והינה כמה דוגמאות: א. בברכת המזון הוסיפו ב"מסובים עונים" את המילה "גדול". ב. ר פרשיות לשני וחמישי כתוב סימני ההפסקות לפי דעת רב מצליח.מה זה אומר? חשבתי שיש נוסח קבוע. ג. לעלם לעלמי בלי ו כך גם ראיתי בסידור על פי בא"ח עוד יוסף חי. ד.יש שלל דוגמאות כמו מילים בסוגרים בנקבה וכולי. האם הסידור תקין? 2. יש סידורים ספרדים ועדות המזרח ישנים שכתוב שם "האדרת והאמונה" באיזה קהילות היו אומרים את זה? 3.יש סידורים שבסוף עלינו לשבח יש משפט "בתורתך כתוב.שמע ישראל." ויש סידורים שאין את זה, למה? 4.סידור רינת ישראל ע"מ עדיין בשימוש?
תשובה: כל הסידורים בשימוש. עדות מזרח אינם מקשה אחת, יש עדות שונות: עירקים ומצרים, מרוקאים, אלג ירים (טריפולטאים, ג רבאים) תוניסאים, פרסים ותימנים (שאמי - בלאדי) איטלקים וס"ט. אתה צריך לברר מה הסידור של העדה המדויקת שלך (מנהג בית אבא) ולהתפלל מסידור כזה.
שאלה: הלכה: אשמח אם תענה לי על שני שאלות 1)מה הגדר של חציצה בנטילת ידיים (אם אפשר דוגמאות) והאם בשבת מותר להסיר חציצה זו? 2) אם אמרתי על משהו שהוא לכבוד שבת האם מותר להשתמש בו ביום חול?
תשובה: פרטי הלכות חציצה רבים ומורכבים - עיין בקישור להלן. לענין שבת - את רוב החוצצים אפשר להסיר בשבת. מותר בשבת לנקות בסבון נוזלי או בנוזלים אחרים כתמים על היד. באשר למקרים מיוחדים צריך לבדוק כל מקרה לגופו. אם נאמר על משהו  לכבוד שבת קדש  עייני בתשובה להלן
שאלה: צ ולנט מהמקרר לפלטה- הלכה: רציתי לשאול האם מותר לי בשבת בבוקר להוציא מהמקרר סיר צ ולנט שבושל לגמרי ולהניח על הפלטה, לא ישירות עליה אלא על כלי שהשארתי מכניסת השבת - על סיר מים רותחים או על מחבת הפוכה. עלי לציין שהצולנט אינו מוצק לגמרי וגם אינו נוזלי כמו מרק אלא משהו באמצע בין נוזלי למוצק. כמו כן עלי לציין שאני אשכנזיה, אם יש הבדל בנושא זה בין אשכנזים לבני עדות המזרח. סמדר
תשובה: מותר
שאלה: ייחוד עם גבר: יש לי שאלה בקשר להלכת איסור יחוד. אני מלא פעמים יוצא שאני נמצאת לבד בבית עם בעלה של אמא שלי ואני. בגלל היחוד אני משתדלת כמה שיותר להיות רק בחדר וכמעט לסגור את הדלת (אני רק טיפה משאירה פתוח). אנא תסבירו מה אני אמורה לעשות? האם זה ר? אם זה חשוב לציין - בעלה של אמא שלי הוא דתי לאומי לא יותר מזה (ובעזרת השם שיתחזק). עוד דבר באותו הקשר - בדרך כלל בעלה של אמא שלי לוקח אותי לעבודה ומחזיר אותי. זה מותר? רק משהו לציין על כל זה אם זה חשוב - אמא שלי יודעת שאני לבד בבית איתו והוא לוקח אותי והיא מרשה (אני רק מציינת את זה כי אולי זה חשוב שהאישה תדע - לא יודעת - ) מראש!
תשובה: נסיעה עם גבר במכונית בכביש שיש בו עוד מכוניות, מותרת. אין בכך איסור ייחוד. שהייה בבית. אם אמא שלך לא בבית, אבל היא נמצאת בעיר ויכולה לבוא כל רגע הביתה ולהיכנס בלי לדפוק, זה פותר את בעיית היחוד. גם אם דלת הבית פתוחה כלפי חוץ - זה פותר. (פתרון דחוק - אם את נועלת את דלת חדרך והמפתח בצד שלך, אין ייחוד). עייני לקט הלכות ייחוד
שאלה: גזלתי: גלעד בגיל 16 הייתי הולך לכול מיני חנויות בקניון ליד הבית שלי וגונב מהחנויות בגדים עכשיו אני יודע שאני חייב להחזיר את הגזלה אבל יש לי בעיה רפואית שבגללה אני לא יוצא מהבית ויש לי חרדות מאנשים עכשיו ניסתי לשכנע את המשפחה שלי שילכו להחזיר לחנויות שגזלתי מהם את הכסף אבל הבעיה שהם לא מוכנים אני בא ממשפחה חילונית עכשיו איך אני יכול להחזיר בלי חברים ובלי משפחה שיכולים לעזור לי להחזיר אותם חנויות ובלי שאני יצא מהבית להחזיר בנוסף יש לי מחלה נפשית שבגללה אני לא יוצא מהבית מה ניתן לעשות האם ניתן לתת צדקה במקום להחזיר לאותם אנשים את הגזלה?
תשובה: אפשר להתקשר לחנויות הללו או לכתוב להם מייל ולהסביר את העניין: תספר להם שאתה מתחרט ושאתה כרגע מוגבל ביציאה מהבית ותבקש שימחלו לך. אני מאמין שבנסיבות הללו הם יוותרו לך.
שאלה: ריקנות: מה עושים כשמרגישים תחושת ריקנות? זה אולי עובר לכמה רגעים כשאני עסוקה בדברים אחרים אבל כשלא- המחשבות מטרידות ולא עוזבות אותי
תשובה: יש תקופות בחיים: לעיתים מרגישים מלאים ולעיתים מרגישים ריקים, זה קורה להרבה מאוד אנשים. לא כדאי להבהל - מפני שהבהלה מוסיפה קושי. כדאי למצוא תעסוקה מעניינת: לעבוד, להתנדב, גם בשעות הפנאי לא להיות לבד - להיות עם חברים או משפחה. אם הבעיה מאוד מטרידה אפשר לפנות לטיפול רגשי פסיכולוגית וכד.
שאלה: טהרה: ידוע שאם אדם משתדל לא לחטוא בעוון מסוים ארבעים יום, לאחר מכן הוא יקבל סיוע לא לחטוא שוב ויהיה לו קל יותר באותו הנושא. השאלה שלי היא אם אני שומר על היסוד תקופה מסוימת אך כמה ימים לפני הארבעים יום ללא פגם קרה לי מקרה לילה. האם זה עוצר את הרצף של הארבעים יום, או שזה נחשב כאנוס ואני יכול להמשיך בספירה לארבעים יום. ב מראש.
תשובה: ב"ה, לא צריך ארבעים פעם, אפילו אחרי ארבע חמש פעמים כבר יותר קל לאדם לעמוד בנסיון. מצד שני גם אחרי ארבעים פעם צריך להזהר לא להרדם בשמירה. ללמוד כל יום מוסר בכל התחומים. דני ארגמן
שאלה: שבת: אני שומר שבת אולם משפחתי לא. אנחנו בטיול בחול והשבת יוצאת בשעה ממש מאוחרת. בנוסף, הזמנו מלון ללילה אחד והוא יצא ביום שישי שבת. אנחנו צריכים לפנות את החדר בסביבות 12 בצהריים ולחכות עד רבע לעשר בלילה שתצא שבת ואז ליסוע ארבע שעות למקום הלינה הבא שלנו כך שנגיע בסביבות אחת וחצי רבע לשתיים ואבא מפחד לסכן כך את המשפחה. ניסינו לשנות מלון אבל כדי לבטל צריך לשלם את הסכום המלא שהוא 160 יורו ואבא כבר לא מוכן לבטל בסכום כזה ועוד לשלם על מלון חדש. האם זה נחשב פיקוח נפש כי זה סיכון ליסוע בשעה כזו? ואם לא מה לעשות?? מראש
תשובה: זה לא פיקוח נפש. נוסעים ברכבת או במכונית עם נהג גוי כאשר קונים כרטיסים מבעוד יום או משלמים לנהג מראש. אמנם אין לנהוג כך באופן רגיל, אבל במצבים דחוקים זה הפתרון. עיין בקישורים הבאים:
שאלה: כשרות ותפילה: לרב! בע"ה מחרתיים אני יוצא לטיול בחוץ לארץ שעת הטיסה שלי היא 5:00 וברצוני לדעת מה השעה הכי מוקדמת שאני אוכל להניח תפילין ולהתפלל שחרית יחיד. ושאלה נוספת בנושא כשרות. אני אתגורר במלון נוכרי,וברצוני לדעת אם ביצה קשה (שגוי העיד עליה שהיא של תרנגולת ) ועל פניו נראית של תרנגולת,שמוגשת בארוחת הבוקר במלון עם קליפתה מותרת באכילה? אשמח לתשובה בהקדם.
תשובה: זמן הנחת תפילין מוגדר בהלכה משיכיר את חברו הרגיל עמו, במרחק 4 אמות, והשבוע הוא בערך בשעה 5.07. אפשר להתפלל בדיעבד מעלות השחר   4.20, ולהניח תפילין אחר כך (במנחה). אפשר להתפלל יחידי במטוס. לגבי ביצה קשה, יש מקילים בכך, מכיוון שבדרך כלל מבשלים את הביצים במכשיר מיוחד על אדים. עם זאת, אם ברור שבישלו בסיר רגיל המוחזק כאינו כשר   אין להשתמש בביצים קשות. לכתחילה ראוי להחמיר בכל זה, כי בישול הביצה מוגדר לפי פוסקים רבים כבישול נכרי האסור באכילה.
שאלה: חלום על חתולים: כבר יומיים רצוף שאני חולמת שני חלומות שונים על חתולים שרודפים אותי בבית של הוריי(אני לא גרה שם היום והבית שונה מאוד ממה שנראה במציאות) אני בכל פעם מצליחה להפחיד את החתולים ולהבריח אבל מרגישה שיש בי פחד שיחזרו בחלום בחלום הראשון החתולים היו בעלי דמות אנושית, עמדו על שניים ודיברו ובחלום השני מישהו אמר לי שהחתולים לא מתקרבים למקום שבו נמצאת ההילה שלי אני בד כ חולמת חלומות בעלי משמעות רבה והם גם בד כ נכונים ומתקיימים ולכן החלומות הללו מעט מפחידים אותי אשמח לתשובה ויום טוב
תשובה: מי שחלומות מטרידים אותו יבוא לבית כנסת בזמן ברכת כוהנים ויאמר את הנוסח שמובא בתלמוד (ברכות נה,ב): רבונו של עולם, אני שלך וחלומותי שלך, חלום חלמתי ואיני יודע מה הוא, בין שחלמתי אני לעצמי ובין שחלמו לי חבירי ובין שחלמתי על אחרים, אם טובים הם - חזקם ואמצם כחלומותיו של יוסף, ואם צריכים רפואה - רפאם כמי מרה על ידי משה רבינו, וכמרים מצרעתה, וכחזקיה מחליו, וכמי יריחו על ידי אלישע, וכשם שהפכת קללת בלעם הרשע לברכה - כן הפוך כל חלומותי עלי לטובה ומסיים בהדי כהני, דעני צבורא אמן. הנוסח הזה נמצא בסידורים רבים.
שאלה: שבת: בשבת האחרונה בלילה רציתי להאריך את השעון שבת, כי הייתי באמצע דיון עם מישהו וגם רציתי אח"כ ללמוד תורה. בטעות כיביתי את האור. אני מרגיש שחיללתי שבת. מה אפשר לעשות? איך אפשר לחזור בתשובה?
תשובה: המעשה היה בשוגג. התשובה היא - הכרה בחטא, חרטה וקבלה לעתיד. נראה לי שכל אלו כבר קיימים בך. אפשר להחליט שאתה לא מתעסק בכלל עם שעון שבת - כחלק מהקבלה לעתיד. בשביל לחזק את תחושת התיקון אתה יכול לקבל על עצמך להקפיד במשהו נוסף בשבת: לעשות קביעות של לימוד כל שהוא או להמנע מקריאת חומרים של חולין בשבת וכד
שאלה: כרוב מגידול מושגח: הרב. לפני זמן רב שאלתי איך לנקות כרוב מגידול מושגח. תשובת הרב היתה לפי הכתוב על האריזה. על האריזות כתוב לפרק את כל העלים להשרות במי סבון ולשטוף. כששאלתי האם זה נכון גם בכרוב קיבלתי את התשובה הבאה: תגובת הרב: בכרוב של החברות שפרסמנו לאחרונה (חשוון תשע"ג): מספיק להוריד שלושה עלים חיצוניים ואותם להשרות במי סבון ולשטוף תחת זרם מים חזק.
תשובה: המציאות משתמת כל הזמן. נכון להיום חודש אב תשע"ה. חסלט: לא צריך לעשות שום שרייה או שטיפה. כל שאר החברות: ע"פ מה שכתוב כאן
שאלה: עונש מוות: שמעתי את השר בנט היום שאמר שכמו שהוא בעד עונש מוות למחבלים הוא בעד עונש מוות ליהודים מחבלים שרוצחים ערבים, האם לפי התורה הדבר מותר?
תשובה: וברכת ד השר בנט כבודו רב, אבל הוא פוליטקאי ושר בממשלה ועל כן לא שייך ללמוד ממנו הלכות. הלכות יש ללמוד מרבנים דגולים. עונש מוות ליהודים ונכרים שונים ויש בהם חלוקי דינים רבים. עיין בהלכות מלכים ושופטים. בברכת התורה והארץ יהודה הלוי עמיחי
שאלה: הנהגה: עברתי לפני מס שנים תאונת דרכים קשה ונפגעתי ברגלי. ב"ה השתקמתי אך אני חייבת ללכת על הליכון יום יום כשעה ויותר כדי למנוע כאבים ברגליים. קשה מאד ללכת על הליכון בלי לצפות בטלויזיה. ניסיתי לשמוע מוזיקה אך אני לא מסוגלת. הבעיה שאני לא רוצה לצפות בטלויזיה בטח שלא באלול ועל כן רציתי לשאול את כבוד הרב האם מותר לי להגיד תהילים תוך כדי הליכה. האם יש פה בעיה? ניסיתי ללכת תוך כדי אמירת תהילים ומאד נהניתי.
תשובה: נפלא! את מקיימת את  בלכתך בדרך. עייני בקישורים
שאלה: מזוזה: אנחנו זוג עם 2 ילדים קטנים, לא בקיאים בהלכות ומצוות השאלה היא לגבי התקנת מזוזה, עברנו דירה ואת המזוזה בדירה החדשה התקנו ביום שבת, לאחר מכן לאחר שיחה עם מכרים הבנו שאסור להתקין מזוזה בשבת, כמו כן נראה שהתקנו את המזוזה לא נכון. היא אומנם מוטית באלכסון ובמשקוף ימין אבל ראש המזוזה הינו כלפי חוץ בעוד שהבנו שהראש צריך להיות כלפי פנים- לכיוון הדלת. מה לעשות???? איך ניתן לתקן???? ב אורית
תשובה: וברכת ד אפשר להוריד את המזוזה ולקבוע מיד בכיוון הנכון. יש לקבוע את המזוזה בלא ברכה. בברכת התורה והארץ יהודה הלוי עמיחי
שאלה: חילול שבת: בשבת האחרונה התארחנו, והפעלנו את המאוורר בכוונה שידלק במהלך כל השבת. לא ידענו שיש שעון שבת והמאוורר נכבה במהלך הלילה. בעלי התעצבן מאד (ישנו בחדר אחד עם שני ילדיינו) ואמר דברים קשיים אז הלכתי והדלקתי בחזרה את השעון שבת. איך עלי לתקן את העבירה החמורה שעשיתי? אני מרגישה נורא עם זה.
תשובה: וברכת ד הדברים שאת. כותבת מראים את החרטה העמוקה שאת נמצאת בה ובזה מתחילה התשובה האמיתית. נראה שכדאי גם להוסיף בוידוי של הימים הנוראים. אבל מעל הכל אם אפשר לדאוג ללמוד הלכות שבת בבית בסעודות וזה דבר גדול. בברכת התורה והארץ יהודה הלוי עמיחי
שאלה: גרגיר הנחלים- כיצד לנקות לפני אכילה: לך, כיצד מנקים את העלים לאכילה "גרגיר הנחלים", האם יש סכנת בריאות באכילתם? אנו מאוד מעוניינים לאכול מהם לאור הערך התזונתי שלהם וכן הם טעימים. דינה נייד: 050-7101067
שאלה: שם לתינוק: אמנם זה ממש מוקדם לשאול, אבל אני ובעלי כבר חושבים על שם לילד. אבא שלו נפטר בגיל יחסית צעיר ממחלה. בעלי נורא רוצה לקרוא לילד על שמו, ולכן חשבנו עליו בתור שם שני. אנו רוצים ילד ירא שמיים, חכם ושמח. מה דעתך על השם נווה אילן?
תשובה: וברכת ד אפשר לקרוא לילד בשני שמות ובלבד שלפחות פעם בחודש יקראו בשני השמות. בברכת התורה והארץ יהודה הלוי עמיחי
שאלה: האם אני נחשב יהודי: רצתי לשאול אם אני נחשב יהודי, כי אבא שלי גויי (לא יהודי), אבל אמא שלי יהודייה. אני שומר מסורת, כשרות ומאמין בקדוש ברוך הוא, אז האם אני נחשב יהודי?
תשובה: ביהדות הקובעת היא האמא ואם אמך יהודיה אתה יהודי גמור. בברכת התורה והארץ יהודה הלוי עמיחי
שאלה: זוגיות: אני נמצאת בסביבה מאוד שמורה. עובדת במקום תורני וגרה בישוב דתי. בעלי לעומת זאת עובד במקום מעורב ומתעסק רבות במחשבים. מאוד קשה לי להתמודד עם נושא הצניעות. אני מעירה רבות לבעלי והוא מצדו אומר שהוא מתעלם וזה עניין שלו. גם כאשר אנחנו יוצאים יחד או לטיןל משפחתי אני מאוד רגישה לנושא ומצפה שכאשר הוא רואה מראה קיצוני הוא ילך למקום אחר. הוא מצידו מתעלם. בבית קשה לי לראות פרסומות, אריזות או במחשב דברים אלו. הוא מצידו טוען שהוא צריך את האריזה או את השמוש באתר והוא מתעלם מהשאר. מה לעשות? מצד אחד אני רוצה להניח לו לנפשו ורואה שזה מזיק לקשר, מצד שני אפילו כשאנו יחד אני מודאגת שיש לו מראות אחרים בראש ומרגישה שהוא לא שומר על עצמו וכבר "התרגל" למציאות זו. מראש
תשובה: וברכת ד אמנם השאלה קשה. אבל הגמרא אומרת שיש אנשים שהם יכולים להתעלם ובייחוד מי שרגיל בכך. כפי שנאמר שרופאים העוסקים במלאכתם (עם נשים) לבם גס והם לא רואים את ערווה ובודאי אין להם חיבה. על כן התחושות מובנות אולם כדאי להניח ולא להתייחס לנושא. אפשר אבל לעסוק בבית יותר בעניני שמירת העיניים קדושה וצניעות, אבל לא כביקורת מכיוון שביקורת איננה מועילה במקרים כאלו. כדאי לעורר את האהבה שבינכם. עשי כחוכמתך ובינה יתרה ניתנה לנשים בדברים אלו יהודה הלוי עמיחי מכון התורה ו ארץ
שאלה: הלכה: נערכה סתם פגישה משפחתית במסעדה תל-אביבית שפותחת בשבת אני חובש כיפה (כחול-לבן) וסירבתי ללכת. רוב בני המשפחה לא שומרים שבת. אחיין שהוא אברך (כובע שחור וחליפה שחורה) הלך ומצולם במקום עם כוס בירה ביד ב FACEBOOK. בשיחה טלפונית אלי הבייתה שהוא יזם, הערתי לו על כך שבעצם נוחכותו במקום הוא אישר לכולם לאכול ולשתות. האם שגיתי?
תשובה: שלו ברכה אני חושב שצדקת אבל אינני יודע את כל הפרטים. בברכת התורה והארץ יהודה הלוי עמיחי
שאלה: שמירת נגיעה: אני בת 18 ויוצאת עם בחור בן 22. אני מאוד קשורה אליו ולצערי אנחנו לא שומרים נגיעה כלל ואפילו לא בכיוון. קשה לי מאוד להפסיק ובמיוחד לו אחרי שכבר עשינו הכל לצערי. אנחנו חושבים על חתונה אך לא בזמן הקרוב ( מדובר בשנה או יותר) מה אוכל לעשות בקשר לעניין? אני יודעת שזה אסור אך עדיין אנחנו ממשיכים.
תשובה: את מבטאת רצון לחולל שינוי אבל אין לך כרגע כוחות הנפש לשינוי הזה. כדי לאמץ את כוחות הנפש אצלך ואצל החבר צריך לעשות תהליך עמוק. אי אפשר להדריך תהליך כזה במענה חד פעמי לשאלה באתר  כיפה. את צריכה תמיכה רוחנית קבועה שתחזק אותך ותלווה אותך בתהליך ההתחזקות. את צריכה להרגיש שההתחזקות טובה לך יותר מההתרגשות של הנגיעה בחבר. לשם כך עליך להיות בקשר קבוע עם רבנית שיש לך חיבור נפשי אליה, היא תוכל ללוות אותך בתהליך. חשוב שגם לחבר שלך יהיה לווי דומה אצל רב שהוא מרגיש קרוב אליו. הכי טוב היה למצוא רב ורבנית שהם עצמם זוג, ויתמכו בכם יחד. כך הם יוכלו לקיים שיחות עם שניכם יחד ולחזק אתכם. יש היום ישיבות, מכינות ומדרשות ובהם רבנים ורבניות שיש להם גישה נכונה לצעירים. אפשר למצוא גם רב שכונה או רב יישוב ורעייתו. בהצלחה!
שאלה: חתונה: אנו זוג שמעוניין להתחתן בסביבות אפריל-מאי. אנחנו לא כל כך בקיאים בקיום אירועים בזמן ספירת העומר. כמו כן הבנו שישנם הבדלים בין עדות המזרח לעדות אשכנז בעניין זה. ארוסתי היא ממוצא ספרדי, ואני ממוצא אשכנזי מצד האב וספרדי מצד האם. נשמח לעזרה לגבי התאריכים האפשריים לחתונה סביב חודש מאי 2016 ומה אני נחשב ברבנות-ספרדי או אשכנזי.
תשובה: לעניין המנהג - הולכים אחרי האב והבעל. כך שעליכם לנהוג כמנהג אשכנז. באשר לתאריכים, הכללים הם לפי תאריך עברי עיינו בלוח מה התאריך הלועזי המתאים: ספירת העומר: ימי ספירת העומר נמשכים שבעה שבועות   מפסח ועד שבועות. באופן מסורתי נחשבים ימים אלו כימי אבל שבהם יש למעט בשמחות. מנהג עדות המזרח הוא שלא להינשא מפסח ועד ל"ג בעומר (ט"ו בניסן עד י"ח באייר, כולל). מנהג עדות אשכנז הוא שלא להינשא מראש חודש אייר ועד לראש חודש סיוון (א -כ"ט באייר). עם זאת, לרוב ניתן להינשא בשני ימים מיוחדים במהלך ספירת העומר: ל"ג בעומר (י"ח באייר) יום ירושלים (כ"ח באייר). עיינו בקישורים הבאים. כרגע מופיעים בהם תאריכים של שנה שעברה (2015). אני מאמין שלקראת החגים הם יעודכנו בתאריכים של השנה הבאה:
שאלה: פגימה בברית: כבר מספר חודשים שאני פוגם בברית, כל פעם אני מנסה שוב מצליח למספר ימים, גג שבועיים ואז חוטא שוב. הפעם הצלחתי כמעט שבועים וחצי אך היום חטאתי שוב. אני מרגיש רע עם עצמי כי אני מבטיח לעצמי להשתדל להפסיק עם זה אבל בימים הראשונים זה הולך די בקלות אך ככל שעובר יותר זמן אני לא מפסיק לחשוב על זה עד שאני נכשל. אשמח לעזרה בנושא
תשובה: המלחמה נגד היצר הזה בגיל שלך זו מלחמת עולם. קשה מאוד להתגבר. הבעיה העיקרית היא שבכל פעם שנופלים מתייאשים. הפתרון הוא לא לנסות לנצח אלא לרצות להקדם קצת. להבין מראש שזו מלחמה ארוכה ולא נוכל לנצח אותה בקלות. תדרוש מעצמך לעמוד שבועיים. תסלח לעצמך אם תהיה אחר כך נפילה, ושוב עוד שבועיים. אחרי שזה יסתדר לך בקלות, תוסיף עוד שבוע: לעמוד במשימה שלשה שבועות רצוף - מבחינתך זה יהיה נצחון. כך תתקדם לאט ותשמח בכל תקופה נקייה שאתה עומד בה. העקר להתקדם, גם אם יקח לך שנים - בסוף תנצח. בהצלחה!
שאלה: חברות : אני לא יודע מה לעשות עם עצמי! משגע אותי שבכל פעם שיש ויכוח הלכתי- מתעלמים ממני, ואם יש לי הערה למישהי- אם אני אומר, חצי כיתה תצעק עלי! מה לעשות?
תשובה: לשואל היקר לא השארת כתובת מייל אז איננו יכולים ליצור איתך קשר. אנחנו מבינים שמאד קשה לך מבחינה חברתית אבל אנחנו צריכים יותר פירוט - מדוע חצי כיתה צועקת עליך? האם משום שהדעות שלך לא מקובלות? האם משום שהם חושבים שאתה לא מבין את הויכוח? האם זה קורה גם בויכוחים אחרים או רק בויכוח הלכתי? אתה מוזמן לחזור אלינו ונשמח לסייע
שאלה: ידידים בזוגיות: רציתי לשאול: מה המקום של אנשים אחרים ביחס לזוגיות שלי? אסביר: האם הרב חושב שזהו דבר חיובי שלאישה לאיש יהיו ידידים מבני המין השני? ובכלל, מה המקום של בני המין השני בשביל אדם שנמצא בזוגיות? האם למשל זה דבר מתאים שזוג נשוי יצא עם חבורה שיש בה בנים ובנות אחרים, או שזה יכול ליצור קשר לא מתאים בין האיש לאישה אחרת וכדומה? האם זה פוגע בקשר שהאישה למשל נמצאת בקשר מסויים עם בנים אחרים? האם שני אנשים שבזוגיות צריכים להיפרש לגמרי מבני המין השני?
תשובה: יש הבדל גדול בין חברים של הזוג ביחד ובין חברים שלך או של רעייתך. למי שנמצא בזוגיות אין חברים מהמין השני. כלומר לך לא יהיו חברות ולאשתך לא יהיו חברים. אבל אם ידידים שלך או של אשתך מהעבר יחד עם בני זוגם הנוכחי הופכים להיות חברים שלכם ובאים לבקר אתכם כזוג - זו מציאות לגיטימית - שיש לבני זוג חברים שגם הם זוג. בתוך הקשר ענייני: בעבודה, בקהילה, בעסקים, מותר לאדם לנהל שיחה עם אישה בתנאי שאין בכך ערבוב של קרבה אישית.
שאלה: מזה גיהנום?: - כל חיי הבנתי שגיהנום הוא דבר רוחני שממשילים אש שבע מדורי גיהנום וכו. זה דבר שנראה לי דבר שדי ברור מה וכי יש אש בעולם שכולו רוח? עכשיו בן אדם ששןממע הרבה מהרצאות של הרב אמנון יצחק אמר לי שזה כפשוטו האש וזה נשמע לי מוזר ותמוהה שמעתי פירוש פעם שהגיהנום של הנשמה היא שהיא צריכה לראות את הצדיקים נהנהים מזיו השכינה בעודה משלימה את החומר בעולם הבא. אשמח לסדר בדברים עם מקורות לפה ולשם.ב :)
תשובה: יש בעניין זה דעות שונות. אני מביא לך את דעת הרמב"ן מתוך  שער הגמול. עיין הרמב"ן מסביר שם באריכות שהאש הנזכרת בתיאורים אלו אינה האש המוכרת לנו: אלא שהאש ההיא שבגיהנם שנאמין בה שהיא שורפת הנפשות, אינה כמו אש העולם הזה כלל, לא האש שמשתמשין בה כגחלת ושלהבת, ולא האש היסודית אשר בגלגל האש, אף על פי שהוא גוף דק מאוד והיא מתחברת בגופי הנבראים עם השתלשלות היסודות  אלא דקה מזו היא, ואף על פי שהיא מענינה כמו שאבאר. את הגיהנום מסביר הרמב"ן כשילוב של ייסורים וחרטה על ההתרחקות מד : העונש הזה שלגיהנם, מיד הוא בא לאדם לאחר מיתה. תכף שהרשע מת, נפשו מתקשרת בגלגל האש, ומשם נצמידת לנהר שלאש היוצא מתחת כסא הכבוד, שהוא מיסוד הגלגל וכח האשות כולן, והוא יורד לגיהנם ועמו מתגלגלת ויורדת לשם, וזה העניין דומה לגלגולי הסבות החוזרות להויתם בכל הנבראים, והוא נכון ומתקבל אפילו לבעלי העיון הפילוסופי. הנפש הזו, החוזרת ליסוד האש ונצמדת לו בין בתחלה בין בסוף, נמשכת בדעת להתעלות ולהדבק בעליונים כשאר כל הדברים שתולדתן לשוב ליסודן. ועובי העוונות וגסות החטאים שהבדילו בינה לבין בוראה מונעים אותה, ונמשכת ונצמדת באש שלגיהנם. ומחשבה זו הנמנעת ממנה היא יסורין וצער גדול שאין לו חקר ותכלית מלבד צער גיהנם. וזה מעניין הכרת, לומר שהיא נכרתה מיסודה, כענף הנכרת מן האילן שהוא חי ממנו. כך אמרו חכמים זיכרונם לברכה (שבת קנב ב ) ושלרשעים זוממות והולכות, שנאמר "ואת נפש אויבך יקלענה בתוך כף הקלע". ופירוש "זוממות" מלשון "אשר יזמו לעשות" (בראשית יא), והעניין כמו שפירשנו. הרמב"ם מסביר אחרת והרמב"ן מתפלמס אתו - עיין בקישור באריכות.
שאלה: הראש רקוב לכן לא צריך להתגייס?!: דיברתי עם בחור חרידי שמתנגד לציונות(אני בחור ישיבת הסדר) הוא אמר לי ככה שלא צריך להתגייס כי הראש רקוב ואם הראש רקוב כל הדג מסריח כאלה אמירות.שאם היסודות רעועים כל הבניין לא טוב ככה הרצל שבנה את המדינה וכל הצבא שאנחנו מתגייסים אליו כל השורש הוא רע ולכן צריך לכרות את כולו ולא להשתתף שם. ועוד משהו הוא אמר בנוגע לרמב"ם בענייני הלכות מלחמה שצריך שמחנך יהיה קדוש כדי לצאת והיום שיש בחורות אי אפשר לצאת בגלל זה מה עונים על הדברים האלה? :)
תשובה: לבחור הזה אין טעם לענות מפני שהוא מצטט מתוך מה שהוא שומע מהמגזר שלו. כאשר מתווכחים בנושאים מגזריים אין דיון אמיתי, כל אחד מצהיר את הססמאות שלו, כולנו יודעים ששום דבר לא ישכנע את אחד הצדדים לשנות דעתו. עם זאת צריך שתהיה תשובה לעצמך. לשם כך עליך להזכר מה היה מצבנו לפני הקמת המדינה. היכן יהודים הרגישו בטוחים לפני קום המדינה? מה היה קורה היום לעם ישראל ללא מדינת ישראל, כמה יהודים היו נשארים בעולם? אגב, אפילו בלימוד תורה בישיבות - יש במדינת ישראל מספר תלמידי ישיבות שלא היה בהיסטוריה. אבל ההבדל העמוק בין המגזרים הוא שהמגזר החרדי לא חושב ולא פועל במושגים כלל ישראלים, הוא עסוק בהישרדות הפרטית שלו, ואילו המגזר הדתי לאומי מכוון לכלל ישראל. לכן אצל החרדים אין מקום להתגייס לצבא מפני שזו טובת הכלל ולא טובת הפרט. אצלנו הצבא הוא מצווה מפני שזו טובת הכלל. זו גם הסיבה שהחרדים יותר נוחים לקואליציה, תן להם את צרכיהם והם יצביעו בשבילך. הדתיים לאומיים מעוניינים להשתתף בהנהגת כל המדינה, זה פחות נוח לשלטון החילוני.
שאלה: האם אני יהודי?: רצתי לשאול האם אני יהודי, בגלל שאבא שלי לא יהודי אבל אמא שלי יהודייה. אז האם אני נחשב יהודי?
תשובה: היהדות היא לפי האם. אם אמך יהודיה אתה יהודי גם כאשר אביך אינו יהודי.
שאלה: אפשר לאכול בשר היום?: קצת רקע- אני תלמיד ישיבת הסדר כרגע סיימתי קורס כשרות של הרבנות הראשית דברתי עם בחור חרידי על עניין הכשרויות היום הבחור עשה קצת מחקר משלו ושמע הרצאות של הרב אמנון יצחק בנוגע לרב מפחוד ולעוד רבנים שאומר שידיו רועדות ורואים בסרטונים שלא בודקים אחרי כל שחיטה וכו. וכיום כבר חודש ימים הבחור לא אוכל בשר מטעם שהוא אומר שאין בשר כשר היום שכמעט הכל מובא מארגניטנה ומה שהולך שם זה על הפנים. אמרתי לו שאני ינסה לחקור את העניין קצת ולראות מה קורה אשמח להמלצות של כשריות שמקובלים כיום על כולם ועזרה קצת על איך אפשר להסביר לבחור שכן אפשר לאכול בשר וכן יש כאלה נאמנים ואם אפשר מעדויות מהשטח. ואם יש איזה משחטה שאפשר ללכת ולראות בעיינים ששוחטים נורמלי ואם אפשר גם עדויות מהשטח פה של הרבנים. אשמח מאוד לתשובה זה יעזור מאוד!
תשובה: אם הוא לא משוכנע, שלא יאכל בשר. לא חייבים לאכול בשר. שיאכל עופות או דגים.
שאלה: ברירת טחול : אמא שלי מכינה לכבוד שבת קודש מאכל שנקרא מעורב, ובו מוקפצות במחבת בתערובת קוביות קטנות של חזה עוף וטחולים קטנים גם הם - אותם אני יותר אוהבת. אם בשבת בזמן שאני מוציאה לצלחת מהסיר אני בוחרת לי במיוחד טחולים מתוך התערובת, זה נחשב למלאכת בורר? לכבוד הרב!!!
תשובה: אין בזה איסור בורר אם הדבר נעשה במזלג והטחול נאכל מיד
שאלה: איך חוזרים בתשובה מלאה: לפני כמה חודשים התחלתי להתקרב לדת, ואני רוצה לדעת איך חוזרים בתשובה מלאה. האם אני צריך ללכת לרב, או משהו כזה?
תשובה: הלוואי וידעתי. כל אחד מאתנו רוצה לשוב בתשובה מלאה, אולם הדרך מורכבת ולא פשוטה. מה כדאי לעשות? כדאי להחליט שהשאלה שנשאל היא איך מתחילים כמו שצריך, ולאחר מכן איך מתקדמים עוד יותר, ועוד יותר, וכך מגיעים למקום הטוב ביותר שאנו מסוגלים להגיע אליו. כדאי מאוד להתחיל בשני כיוונים. כיוון אחד הוא ללמוד מה צריך לעשות, כלומר: ספר הלכה, שמדריך את האדם כיצד עליו לנהוג לאורך היום, ובמצבים הלכתיים שונים שהוא נתקל בהם. כיוון שני הוא למצוא ספר רוחני, מחשבת ישראל, מוסר וכדו    וללמוד צד רוחני בתורה וכך להתקדם. האם הדברים עזרו לך? האם אני יכול לעזור לך יותר?
שאלה: הרצאות באינטרנט: לכבוד הרב! הרב ישנם אתרי אינטרנט של מכללות ואוניברסיטאות אשר יש בהם הרצאות מוקלטות. שאלתי היא, האם מותר לי להיכנס לאתרים האלה ולצפות בהרצאות האלה? כי לפעמיים עולה לי החשש שאולי הם העלו את הקורסים המצולמים רק לסטודנטים שלהם, ולי אסור לשמוע. או שאפשר לומר, שעצם זה שהעלו את החומר לאתר האינטרנט שלהם, וכול אחד יכול לצפות, משמע שאין להם בעיה, שגם מי שלא סטודנט שלהם יוכל לצפות בהרצאות. בברכת
תשובה: יישר כוח על הרגישות ועל האחריות, ועל הרצון להימנע מגזל. העיקרון הוא שאם האתר לא מחייב קוד כניסה, או כותב במפורש שהדברים מיועדים רק לסטודנטים וכדו    הכל פתוח, ומותר בשימוש. בדיוק כפי שכתבת באפשרות השניה של דבריך. ושוב יישר כוח